Document:
Закаснето внесување на оцени во iKnow е честа појава. За да биде внесена оцена во iKnow, единствено треба да биде предметот електронски пријавен од страна на студентот (редовно или закаснето со казна). Внесувањето на оцените не е предуслов за заверка на ни еден семестар.

Доколку оцената е невнесена подолг период, препорачливо е да се контактира најпрво професорот во iKnow, па потоа продеканот за настава, и доколку нема успех, да се ескалира понатаму преку ФСС.

Доколку невнесената оцена влијае на упишување на следниот семестар (предметот е задолжителен или условен), препорачливо е да се презапише истиот предмет. Кога ќе биде конечно внесена оцената, може да се смени со поднесување „Барање за промена на положен предмет“ во iKnow, во табот Документи. Потребно е во коментарот да биде наведена конкретната смена на предмети, и да биде известена Студентската служба по поднесување на барањето.

Моментално не постојат нити мерки нити рокови за најкасно објавување на резултати и внесување на оцени. Професорите можат да внесат оцена во било кој период од годината.

Question: Do koga najkasno kje se pratat rezultati od ovaa ispitna sesija?
Answer: Моментално не постојат нити мерки нити рокови за најкасно објавување на резултати и внесување на оцени.